చెన్నై : రైతులు రగిలిపోతున్నారు. అన్ని వైపుల నుంచి కష్టాలు ఎదురవుతుండటంతో పోరు బాట పడుతున్నారు. మహారాష్ట్ర, మధ్యప్రదేశ్, తమిళనాడు, తెలంగాణ... ఇలా రైతుల ఉద్యమం విస్తరిస్తోంది. విలయ తాండవం చేస్తున్న కరవును ప్రభుత్వానికి తెలియజేయడంలో భాగంగా తమిళ రైతులు గతంలో మూత్ర పానం చేశారు. జంతర్ మంతర్లో దాదాపు 45 రోజులపాటు అనేక రకాలుగా తమ నిరసనను వ్యక్తం చేసినా స్పష్టమైన హామీలేవీ వారికి లభించలేదు. దీంతో ఢిల్లీలోని జంతర్ మంతర్ వద్ద శుక్రవారం నుంచి మళ్ళీ దీక్షలు ప్రారంభించారు. వ్యవసాయ రుణాలను రద్దు చేయాలని, కరవు సహాయం ప్రకటించాలని, కావేరీ నిర్వహణ మండలిని ఏర్పాటు చేసి, సాగునీటి సమస్యలను పరిష్కరించాలని తమిళ రైతులు డిమాండ్ చేస్తున్నారు. దేశీయ థెన్నింతియ నథిగళ్ ఇనైప్పు వివసాయిగళ్ సంఘం అధ్యక్షుడు పి. అయ్యకన్ను మాట్లాడుతూ ‘‘మీరు ఇచ్చిన హామీలను నిలబెట్టుకోండి, సుప్రీంకోర్టులో దాఖలు చేసిన కేసును ఉపసంహరించుకోండి, 60 ఏళ్ళు పైబడిన రైతులకు పింఛను ఇవ్వండి’’ అని కోరారు. రైతులపై కాల్పులు జరపడాన్ని ఖండించారు. రైతులు దేశానికి వెన్నెముక అని పేర్కొన్నారు. త్వరలోనే దేశవ్యాప్త నిరసన కార్యక్రమం నిర్వహిస్తామన్నారు. ఈ నెల 16న ప్రత్యేక సమావేశంలో దీనిపై నిర్ణయం తీసుకుంటామన్నారు.
chennai : raitulu ragilipotunnaru. anni vaipula nunchi kashtaalu eduravutundatamto poru baata padutunnaru. maharashtra, madhyapradesh, tamilanadu, telamgaana... ilaa raitula udyamam vistaristondi. vilaya tandavam chestunna karavunu prabhutvaaniki teliyajeyadamlo bhagamga tamila raitulu gatamlo mootra paanam chesaru. jantar mantarlo daadaapu 45 rojulapatu aneka rakaluga tama nirasananu vyaktam chesina spashtamaina hamilevy vaariki labhinchaledu. deentho dhilleelooni jantar mantar vadda sukravaaram nunchi mallee deekshalu praarambhinchaaru. vyavasaaya runaalanu raddu cheyalani, karavu sahayam prakatinchaalani, kaaveri nirvahana mandalini erpaatu chesi, saguneeti samasyalanu parishkarinchaalani tamila raitulu demand chestunnaru. desheeya thennintiya nathigal inaippu vivasaigal sangham adhyakshudu pi. ayyakannu maatlaadutuu ‘‘meeru ichina haameelanu nilabettukondi, supreenkortulo daakhalu chesina kesunu upasamharinchukondi, 60 ellu paibadina raitulaku pinchanu ivvandi’’ ani koraru. raitulapai kaalpulu jarapadaanni khandinchaaru. raitulu deshaniki vennemuka ani perkonnaru. twaralone deshavyaapta nirasana kaaryakramam nirvahistaamannaaru. ee nela 16na pratyeka samavesamlo deenipai nirnayam teesukuntaamannaaru.